هیندیستانین مادایا پرادش ایالتینده کشف ائدیلن و تخمینا 1،6 میلیارد ایل اؤنجه‌یه عاید اولدوغو تخمین ائدیلن قیرمیزی یوسون قالیق‌لاری‌نین، دونیانین ان اسکی بیتکی‌سی اولابیلجه‌یی ایره‌لی سورولدو.
سوئد طبیعت تاریخی موزه‌سین‌دن پروفسور دکتر ترئس سالتد باشچی‌لیغینداکی آراشدیرما قروپو، چیتراکوت شهری یاخینلیغیندا تورتول/رسوبی قایا‌لار ایچینده یئنی فسیل‌لر تاپدی.
آراشدیرماچی‌لار، بو قالیق‌لارین، بیتکی‌لر و چوخ حجره‌لی اورگانیزم‌لرین گئچمیشی‌نین بو گونه قدر بیلینن‌دن 400 میلیون ایل داها گئرییه گئتدیگی‌نین دلیلی اولابیله‌جیینه ایشاره ائتدی.
فوسیللشن بیتکی‌نین، بیر نؤوع دنیز یوسونو اولان قیرمیزی یوسونون حجره بیچیمی و قورولوشونو احتیوا ائتدیگینی ایفاده ائدن آراشدیرماچی‌لار، 1،6 میلیارد ایل اوله عاید قالیق‌لارین علاوه دلیل‌لرله دستکلنمه‌سی حالیندا اؤزل اولا‌راق بیتکی‌لرین، عمومی اولا‌راق دا چوخ حجره‌لی جان‌لی‌لارین گئچمیشینه دایر ان اسکی تاپقی ساییلابیله‌جیینی قید ائتدی.
آراشدیرماچی‌لار، گئچمیشده اقیانوس یاتاغی اولان بؤلگه‌ده تاپیلان بیر قیسمی ایپلیک‌سی، بیر قیسمی اتلی قورولوش‌داکی بیتکی فسیلی "کلوروپلاست" دئییلن، حجره ایچینده فوتوسنتز ائتمه‌یی تامین ائدن اورگانل‌لره بنزر عنصورلار کشف ائتدیک‌لرینی بیلدیردی.
بو عنصورلارین کومپلکس حجره قورولوشونون دلیلی اولدوغو وورغولاندی.
یئر اوزونده تک حجره‌لی جان‌لی حیاتینا دایر ایزلر تخمینا 3،5 میلیون اؤنجه‌سینه دایانیر.
کوف و بیتکی قالیق‌لارینا دایانان چوخ حجره‌لی حیاتین ایلک تاپقی‌لاری ایسه 1،2 میلیارد ایل اوله عاید.
